
Zadeva: Predlog Pravilnika o spremembi Pravilnika o obrazcih javnih listin v osnovni šoli
Uvod in obrazložitev:
S predlagano spremembo Pravilnika o obrazcih javnih listin v osnovni šoli se sledi določilom Zakona o slovenskem ogrodju kvalifikacij, ki je začel veljati 12. 1. 2016. Z 22. členom zakona je določeno, da minister, pristojen za izobraževanje, uskladi določbe Pravilnika o prilogi k diplomi (Uradni list RS, št. 56/07 in 39/12), Pravilnika o obrazcih javnih listin v osnovni šoli (Uradni list RS, št. 44/08, 32/09, 88/13), Pravilnika o javnih listinah v višjem strokovnem izobraževanju (Uradni list RS, št. 83/08, 30/10) in Pravilnika o obrazcih javnih listin v srednješolskem izobraževanju (Uradni list RS, št. 44/08, 37/09, 71/09, 34/10 in 44/12) z določbami tega zakona v treh mesecih po njegovi uveljavitvi.

Glede na zakon se spremembe v delu pravilnika o obrazcih javnih listin za področje osnovnega šolstva nanašajo predvsem na spremembe oziroma dopolnitve obrazcev javnih listin o zaključku izobraževanja. V obrazcih javnih listin za področje osnovnošolskega izobraževanja se vpiše raven pridobljene kvalifikacije po SOK in EOK (SOK je enotni sistem kvalifikacij v RS za razvrščanje kvalifikacij v ravni glede na učne izide, EOK pa je evropsko referenčno ogrodje, ki povezuje sisteme kvalifikacij različnih držav in deluje kot orodje za primerjavo teh kvalifikacij). S to vsebino se dopolnjujejo naslednji obrazci javnih listin: spričevalo o končanem razredu osnovne šole (številčno), zaključno spričevalo osnovne šole in izpis iz evidence (nadomestna javna listina), pri vseh obrazcih javnih listin pa se spreminja letnica.
______________________

Predlog pravilnika:
1. člen

Člen določa, da se v Pravilniku o obrazcih javnih listin v osnovni šoli v celoti spremeni priloga z obrazci javnih listin iz. 2. člena pravilnika, ki je sestavni del pravilnika.
2. člen

Člen določa veljavnost pravilnika.

